CELEX: 32011R0168
Language: hu
Date: 2011-02-23
Title: A Bizottság 168/2011/EU rendelete ( 2011. február 23. ) a 107/2010/EU rendeletnek a Bacillus subtilis (ATCC PTA-6737) takarmány-adalékanyagnak maduramicin-ammóniumot, monenzin-nátriumot, narazint vagy robenidin-hidrokloridot tartalmazó takarmányokban való felhasználása tekintetében történő módosításáról  EGT-vonatkozású szöveg

24.2.2011   
            
            
               HU
            
            
               Az Európai Unió Hivatalos Lapja
            
            
               L 49/4
            
         A BIZOTTSÁG 168/2011/EU RENDELETE
   (2011. február 23.)
   a 107/2010/EU rendeletnek a Bacillus subtilis (ATCC PTA-6737) takarmány-adalékanyagnak maduramicin-ammóniumot, monenzin-nátriumot, narazint vagy robenidin-hidrokloridot tartalmazó takarmányokban való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet lehetővé teszi, hogy az adalékanyagok engedélyét az engedély jogosultjának kérésére és az Európai Élelmiszerbiztonsági Hatóság (a továbbiakban: Hatóság) véleményét követően módosítsák.
            
         
               (3)
            
            
               A 107/2010/EU bizottsági rendelet (2) a Bacillus subtilis (ATCC PTA-6737) mikroorganizmus-készítmény brojlercsirkék takarmány-adalékanyagaként való alkalmazását tíz évre engedélyezte.
            
         
               (4)
            
            
               Az engedély jogosultja kérelmet nyújtott be a Bacillus subtilis (ATCC PTA-6737) adalékanyag engedélyének módosítására, hogy az adalékanyagot a maduramicin-ammónium, monenzin-nátrium, narazin vagy robenidin-hidroklorid kokcidiosztatikumot tartalmazó brojlercsirke-takarmányokban is fel lehessen használni. Az engedély jogosultja benyújtotta a kérelme alátámasztása szempontjából fontos adatokat.
            
         
               (5)
            
            
               A Hatóság 2010. október 7-i véleményében (3) megállapította, hogy a Bacillus subtilis (ATCC PTA-6737) adalékanyag használata összeegyeztethető a maduramicin-ammóniuméval, a monenzin-nátriuméval, a narazinéval és a robenidin-hidrokloridéval.
            
         
               (6)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (7)
            
            
               A 107/2010/EU rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 107/2010/EU rendelet mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 36., 2010.2.9., 1. o.
   
      (3)  EFSA Journal 2010; 8(10): 1863. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4b1823
               
               
                  Kemin Europa N.V.
               
               
                  
                     Bacillus subtilis ATCC PTA-6737
               
               
                  
                               
                           
                           
                              
                                 Az adalékanyag összetétele:
                              
                              legalább 1 × 1010 CFU/g adalékanyagot tartalmazó Bacillus subtilis ATCC PTA-6737 készítmény
                           
                        
                               
                           
                           
                              
                                 A hatóanyag jellemzése:
                              
                              
                                 Bacillus subtilis ATCC PTA-6737 spórák
                           
                        
                               
                           
                           
                              
                                 Analitikai módszerek
                                  (1)
                              
                              
                                           
                                       
                                       
                                          Számlálás: hőkezelést követően triprontartalmú szójaagart alkalmazó lemezes számlálásos módszer.
                                       
                                    
                                           
                                       
                                       
                                          Azonosítás: pulzáló erőterű gél-elektroforézis (PFGE) módszerrel.
                                       
                                    
                        
               
                  Brojlercsirke
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Felhasználható a következő megengedett kokcidiosztatikumokat tartalmazó takarmányban: diklazuril, dekokinát, szalinomicin-nátrium, narazin/nikarbazin, lazalocid-A-nátrium, maduramicin-ammónium, monenzin-nátrium, narazin, vagy robenidin-hidroklorid.
                           
                        
               
                  2020.3.1.
               
            
         (1)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives